# metadata.dc.description.abstract[].value
[cat] La tesis doctoral Bandera Roja (1968-1974) té per objecte l’estudi d’aquesta organització comunista nascuda a Barcelona sota la influència dels moviments revolucionaris de la segona meitat de la dècada dels seixanta i, particularment, d’aquells més propers en l’espai, com ara els que es van desenvolupar als estats francès i italià. Amb una presència destacada de militants a la Universitat de Barcelona, Bandera Roja va desplegar alhora una acció política de masses amb accent propi tant a barris com a fàbriques. El desenvolupament d’aquests plantejaments, preocupació fonamental del nostre estudi, va coincidir en el temps amb el despertar i reorganització dels moviments veïnal i obrer durant el tardofranquisme, i va permetre a l’Organització créixer i arrelar entre els sectors més combatius de les classes populars i obreres.

# metadata.dc.source[].value
Tesis Doctorals - Departament - Història Contemporània